b'\n_START_ARTICLE_\nBoodikka\n_START_SECTION_\nSarjakuvissa\n_START_PARAGRAPH_\nBoodikka oli pitk\xc3\xa4\xc3\xa4n Bellatrix-planeetan parhaimpia sotureita. H\xc3\xa4n kuului Bellatrix Bombers ryhm\xc3\xa4\xc3\xa4n, jonka muodostivat naissoturit. Heid\xc3\xa4t palkkasivat useat muut planeetat poistamaan v\xc3\xa4kivaltaisia h\xc3\xa4iri\xc3\xb6tekij\xc3\xb6it\xc3\xa4 planeetalta. My\xc3\xb6hemmin Chaselon v\xc3\xa4rv\xc3\xa4si Boodikkan uuteen Vihre\xc3\xa4 Lyhty joukkoon. Hal Jordan oli kuitenkin varuillaan uudesta tulokkaasta naisen aggressiivisen asenteen vuoksi, kun taas Kilowog oli innokas opettamaan Boodikkaa joka oli h\xc3\xa4nelle haastava oppilas. Asiat muuttuivat nopeasti ja Boodikkalle my\xc3\xb6nnettiin harjoittelun aikana voimasormus ja pian h\xc3\xa4n joutui jo tappeluun T\xc3\xa4htisafiirin kanssa. My\xc3\xb6s muut Vihre\xc3\xa4n Lyhdyn j\xc3\xa4senet liittyiv\xc3\xa4t tappeluun mukaan, joka p\xc3\xa4\xc3\xa4ttyi voitokkaasti. Er\xc3\xa4s uusien Vihreiden Lyhtyjen harjoitteluaika keskeytettiin, kun heid\xc3\xa4n t\xc3\xa4ytyi menn\xc3\xa4 maaplaneetalle auttamaan Hal Jordania Eclipson mielenhallinnasta. Eclipso oli saanut Jordanin ja T\xc3\xa4htisafiirin valtaansa. Ryhm\xc3\xa4 onnistui auttamaan kaksikkoa, mutta Eclipso onnistui pakenemaan paikalta. Ryhm\xc3\xa4 palasi takaisin Oa-planeetalle ja Guy Gardner sai voimasormuksen ja v\xc3\xa4liaikaiseksi teht\xc3\xa4v\xc3\xa4kseen hoitaa Jordanin sektoria 2814. Boodikka osoitti samaisessa taistelussa olevansa voimasormuksen omistajan veroinen, mutta ei edelleen kyennyt ottamaan komentoja vastaan. H\xc3\xa4n oli my\xc3\xb6s usein napit vastakkain Kreonin kanssa, joka oli tottunut kotiplaneetallaan kuriin ja militaristiseen tarkkuuteen. Erityisesti riitaa aiheutti, kun Kreon kritisoi Boodikkan olevan kuriton taistelija. Kilowog astui kaksikon v\xc3\xa4liin ja teki uusien Lyhtyjen kanssa uuden jaon jakamalla heid\xc3\xa4t miesten ja naisten ryhmiin. Kilowog toi viel\xc3\xa4 John Stewartin opettamaan tulokkaille yhteisty\xc3\xb6st\xc3\xa4 ja suvaitsevaisuudesta. Boodikka kykeni my\xc3\xb6hemmin tekem\xc3\xa4\xc3\xa4n paremmin yhteisty\xc3\xb6t\xc3\xa4 muiden kanssa._NEWLINE_Boodikka sai my\xc3\xb6hemmin teht\xc3\xa4v\xc3\xa4kseen tutkia monen muukalaisrodun kuolemia. Useita m\xc3\xa4\xc3\xa4ri\xc3\xa4 rotuja olivat yht\xc3\xa4kki\xc3\xa4 kuolleet massaitsemurhaan, ymp\xc3\xa4rist\xc3\xb6n aiheuttamiin tuhoihin tai sotaan. Boodikka saapui er\xc3\xa4\xc3\xa4seen planeettaan, jossa h\xc3\xa4n tapasi Guy Gardnerin ja h\xc3\xa4nen joukkonsa, jotka olivat tutkimassa samaa tapausta. Pian kaksikolle syntyi riita Gardnerin halutessa todistaa johtajuuttaan. Pian tappelun aikana Gardner huomasi keltaisen voimasormuksensa kykenev\xc3\xa4n luomaan anti-materia universumin, jonka avulla h\xc3\xa4n kykeni elossa olevia olentoja vapauttamaan transista. Gardner sai kuulla my\xc3\xb6s todellisen tarinan paikallisilta, joiden mukaan er\xc3\xa4s muukalaisrotu Ophidianit yritt\xc3\xa4v\xc3\xa4t puhdistaa kosmoksen muilta roduilta. Heid\xc3\xa4n rotu oli kahdesti joutunut hy\xc3\xb6kk\xc3\xa4yksen kohteeksi ja melkein h\xc3\xa4vinneet sukupuuttoon. Sittemmin Ophidianit ovat yritt\xc3\xa4neet tuhota muita rotuja hypnotisoimalla ne taistelemaan kesken\xc3\xa4\xc3\xa4n. Boodikka ja Gardner yrittiv\xc3\xa4t jahdata er\xc3\xa4st\xc3\xa4 Ophidianien alusta, joka kuitenkin tuhosi itsens\xc3\xa4 kaksikon p\xc3\xa4\xc3\xa4sty\xc3\xa4 vihollisen l\xc3\xa4helle._NEWLINE_Vuosia my\xc3\xb6hemmin Boodikka yritti est\xc3\xa4\xc3\xa4 Parallaxin kanssa yhdistyneen Hal Jordanin, joka oli matkalla tuhoamaan Oa-planeettaa. Boodikka yritti est\xc3\xa4\xc3\xa4 Jordania saapumasta planeetalla, mutta h\xc3\xa4visi taistelun. H\xc3\xa4n ei suostunut luopumaan voimasormuksestaan, jota Jordan vaati ja pahuuden puolelle siirtynyt Jordan katkaisi Boodikkan k\xc3\xa4den saadakseen voimasormuksen itselleen. Boodikka j\xc3\xa4i leijumaan avaruuteen, kun taas Jordan jatkoi matkaansa. My\xc3\xb6hemmin selvisi Boodikkan selvinneen tapauksesta ja oli liittynyt ryhm\xc3\xa4\xc3\xa4n "The Brotherhood of the Cold Flame", joka sijaitsi Xudar-planeetalla.\n_START_SECTION_\nDuck Dodgers\n_START_PARAGRAPH_\nBoodikka esiintyi hetkellisesti Duck Dodgers animaatiosarjan jaksossa "The Green Loontern", jossa hahmon \xc3\xa4\xc3\xa4nen\xc3\xa4 toimi Grey DeLisle.\n_START_SECTION_\nGreen Lantern: First Flight\n_START_PARAGRAPH_\nBoodikka teki ensi esiintymisens\xc3\xa4 elokuvassa Green Lantern: First Flight vuonna 2009, jossa hahmon \xc3\xa4\xc3\xa4nen\xc3\xa4 toimi Tricia Helfer._NEWLINE_Toisin kuin sarjakuvissa Boodikka tekee salaa yhteisty\xc3\xb6t\xc3\xa4 Sinestron kanssa, joka puolestaan yritt\xc3\xa4\xc3\xa4 p\xc3\xa4\xc3\xa4st\xc3\xa4 eroon vartijoista, jotka hallitsevat Vihre\xc3\xa4n Lyhdyn energiaa. Boodikka kuuluu p\xc3\xa4\xc3\xa4ryhm\xc3\xa4\xc3\xa4n yhdess\xc3\xa4 Kilowogin, Tomar-Ren ja heid\xc3\xa4n johtajan Sinestron kanssa. He saapuvat maaplaneetalle hakemaan Hal Jordanin vartijoiden eteen, jotka p\xc3\xa4\xc3\xa4tt\xc3\xa4v\xc3\xa4t Jordanin kohtalosta voimasormuksen suhteen. Jordan saa pit\xc3\xa4\xc3\xa4 sormuksen ja liittyy Abin Surin tilalle, jolta h\xc3\xa4n sai sormuksen. Elokuvan aikana Boodikka on p\xc3\xa4invastainen kuin sarjakuvaversionsa. H\xc3\xa4n on rauhallinen ja yst\xc3\xa4v\xc3\xa4llinen erityisesti Jordania kohtaan. My\xc3\xb6hemmin Boodikka paljastaa olevansa Sinestron puolella, kun Jordan yll\xc3\xa4tt\xc3\xa4\xc3\xa4 Sinestron ruumishuoneelta yhdess\xc3\xa4 Kilowogin ja Boodikkan kanssa. Kilowog ja Boodikka osoittavat uhkaavasti Sinestroa sormuksillaan, mutta Jordanin yll\xc3\xa4tykseksi Boodikka ampuu Kilowogin tajuttomaksi ja paljastaa huijanneensa Jordania. Sinestro k\xc3\xa4skee Boodikkaa tappaa ilman voimasormusta olevan Jordanin, joka sulkee t\xc3\xa4m\xc3\xa4n voimasormuksella luomansa muovipussin sis\xc3\xa4lle. Takaisin tajuihinsa tullut Kilowog kuitenkin pelastaa Jordanin, joka pakenee energiasauvan kanssa kohti huoneen korkeuksia piiloon Boodikkalta. Jordanin heitt\xc3\xa4ess\xc3\xa4 h\xc3\xa4m\xc3\xa4yksen\xc3\xa4 sauvan maahan Boodikka ampuu sen hajalle, mutta huomaa kauhistukseen aiheuttaneen vaarallisen reaktion sauvaan joka r\xc3\xa4j\xc3\xa4ht\xc3\xa4\xc3\xa4 ja heitt\xc3\xa4\xc3\xa4 Boodikkan katossa oleviin piikkeihin.'